कोरियाअ॒चि त्रॆ बादशाहत॒
:نستعلیق خاطر، کورِیاچِ ترٛے رِیاستَن پَرُن۔
कोरियाअ॒चि त्रॆ बादशाहत॒ आस॒ गोगुर्यो, बैक्जे त॒ सिला, यिमव १निचि सदी ई॰पू॰ त॒ ७मि सदी ई॰ मंज़बाग कोरियन पेनिनसूला त॒ मंचूरियाअस पॆठ कब्ज़॒ ओस कॊर॒मुत। त्र्यन बादशाहतन ह॒नदि वक्त॒ ब्रोंठ त॒ दौरान आस॒ बाक॒य बादशाहत॒ त॒ कबॉल्य् रयासत॒ अति, यिमन मंज़ गया, डोंग्ये, ओक्जेवो, बुयेवो, उसान, तामना, वगॉर॒ ऑस्य्।
यि दौर गव ५७ ईपू प्यठ॒ शुरू यॆलि दक्षिण पूर्वस मंज़ सारो बादशाहतन (पत॒ वोनहस सिला) चीनी सल्तनतस (हूण वंश) निश आज़ॉदी हॉसिल कॅर। यालू नदी (कोरियन ज़बानि मंज़ अमनोक नदी) ह॒न्दिस उत्तर त॒ दक्षिणस मंज़ गोगुर्योअस मीज चीनियन निश ३७ईपूअस मंज़ आज़ॉदी। १८ईपूअस मंज़ च़ॅल्य् ज़॒ गोगुर्यो राजकुमार बादशाह बन॒न॒कि लाल॒च॒ लडायि निशि दूर त॒ कॊरुख पेनिनसूला किस दक्षिण पश्चिमस मंज़ (आज़कलुक स्योल) बैक्जे इस्ताद॒, यॆमिच राज़दॉनी ग्वड॒ उंगजिन (आज़कलुक गोंगजू या चोंगजू) ऑस त॒ पत॒ साबी (आज़कलुक पुयो) ऑस। गया बादशाहत गयि बैक्जे निशि १निचि सदी ई॰ मंज़ जुदा। त्रॆयिम सदी हंदिस शुरुअस मंज़ हान वंशचि समाप्ति प्यठ वॊपदेयि त्रॆ बादशाहत॒। सारिन॒य बादशाहतन ओस कुनुय तमद्दुन। कन्फ्यूशियसवाद फॅहल्याव कोरियाकिस थॅदिस समाजस मंज़ १निचि सदी ई॰ प्यठ॒। पत॒ आव अमिचि जायि पूर॒ पॉठ्य बौद्ध-धर्म।
गोगुर्यो, युस त्रॆन॒व॒नी बॊड ओस, तथ आस॒ ज़॒ राज़दॉनी यिम॒ वारि-वारि आस रोज़ान -- नांगनांग (आज़कलुक प्योंग्यांग त॒ कुंगइ, युस यालू दरियावस प्यठ ओस। शुरुआतस पंज़ यि चीनकिस सरहदस प्यठ अख रियासत, पत॒ कॊरुन वार॒ वार॒ मंचूरियाउक बॊड बार॒ अलाक॒ कब्ज़स तल। ऑख॒र च़लरॉविन नांगांग प्यठ॒ चीनी ३१३स मंज़। चीनी तमद्दुनुक असर रूद, यॊत ताम ज़न॒ ३७२स मंज़ बौद्ध-धर्म आव सरकॉरी धर्म मान॒न॒। १४मि सदी मंज़ ओस बैक्जे वार्याह बजाह त॒ पेनिनसूलाकिस न्यसप॒ हिसस प्यठ (दक्षिणी) ओस अम्युक कब्ज़॒।
५०३स मंज़ थॊव॒हॉस सिला नाव। वनान छि ज़ि सिला चि बादशाहति कॊर ४मि सदी ह॒नदिस गॊडनिकिस न्यस्प॒ हिसस मंज़ कया या गया किस सॉरिस्य अलाकस कब्ज़॒। सिलाअस ऑस राज़दॉनी गुमसांग (आज़कलुक ग्योंग्जू या क्योंग्जू)। ५२८स मंज़ बन्याव बौद्ध-धर्म सरकॉरी धर्म।
चीनस स॒त्य् मीलिथ ज़्यून सिलाकि तंग वंशन गोगुर्येव ६६८स मंज़। बैक्जे ओसुख ६६८स मंज़ ब्रोंठ॒य ज़्यूनमुत, त॒ अॅथ्य् स॒त्य् च़ाव रॅलिथ सिलाउक दौर त॒ "त्रॆन बादशाहतन" सपुद वार॒ पॉठ्य् अन्त।
"समगुक" यानी "त्रॆ बादशाहत॒" नाव ओस प्रान्यन किताबन समगुक सागी त॒ समगुक युसा मंज़ इस्तिमाल कर॒न॒।
बॆयि वुछिव[اؠڈِٹ]
पतिएन्चे इ। अव्व्सोमे